ΓΡΑΠΤΗ ΕΡΩΤΗΣΗ E-1284/01

υποβολή: Theresa Villiers (PPE-DE) προς την Επιτροπή

(3 Μαΐου 2001)

Θέμα: Άμεση φορολογία στην ΕΕ

Ο Βέλγος Πρωθυπουργός κ. Guy Verhofstadt ζήτησε πρόσφατα τη θέσπιση ενός άμεσου κοινοτικού φόρου για όλους τους πολίτες. Η άποψη αυτή στηρίζεται από τον Βέλγο Υπουργό Οικονομικών κ. Didier Reynders, ο οποίος δήλωσε με την ευκαιρία ενός φορολογικού σεμιναρίου της Βελγικής Προεδρίας στις 26 Μαρτίου 2001 ότι ο κ. Verhofstadt θα έχει την ευκαιρία να θέσει το ζήτημα στη συνεδρίαση του Συμβουλίου το Δεκέμβριο στο Laeken.

Η αρμόδια για τον προϋπολογισμό Επίτροπος κ. Michaele Schreyer δήλωσε στη δανική εφημερίδα Politikien το Μάρτιο ότι είναι της γνώμης πως πρόκειται για μια καλή ιδέα και πως πιστεύει ότι θα κάνει τους πολιτικούς της Ένωσης περισσότεροπεύθυνους απέναντι στους πολίτες. Η κ. Schreyerποστήριξε πως ο φόρος θα μπορούσε να έχει τη μορφή ενός φόρου επί εισοδημάτων που προέρχονται από αποταμιεύσεις που είναι κατατεθειμένες σε άλλη χώρα, ή από ένα κοινοτικό φόρο στο διοξείδιο του άνθρακα, και πρόσθεσε ότι ο Πρόεδρος κ. Prodi είχε και αυτός δείξει ενδιαφέρον για την ιδέα.

1. Θα μπορούσε ίσως η Επιτροπή να αναφέρει αν σχεδιάζει να επιβάλει ένα τέτοιο φόρο στους πολίτες της Ευρωπαϊκής Ένωσης, σε κάποια από τις μορφές που προαναφέρθηκαν, ή σε οποιαδήποτε άλλη μορφή;

2. Θα μπορούσε μήπως η Επιτροπή να αναφέρει κατά πόσον έχει συζητήσει αυτό το ζήτημα στα πλαίσια εσωτερικών συνεδριάσεων ή με μέλη της βελγικής κυβέρνησης;

3. Συμμερίζεται άραγε η Επιτροπή την άποψη της αρμόδιας για τον προϋπολογισμό Επιτρόπου πως ένας τέτοιος φόρος θα καθιστούσε πιοπεύθυνους τους πολιτικούς απέναντι στους πολίτες;

4. Τι θέση θα πάρει η Επιτροπή μετά τη συνεδρίαση του Δεκεμβρίου στο Laeken, όπου ένας έμμεσος κοινοτικός φόρος ίσως βρεθεί στην ημερήσια διάταξη;

Απάντηση της κ. Schreyer Εξ ονόματος της Επιτροπής

(31 Ιουλίου 2001)

Μετά από τις συζητήσεις που διεξήχθησαν στο πλαίσιο της Agenda 2000, το Συμβούλιο εξέδωσε στις 29 Σεπτεμβρίου 2000 νέα απόφαση για το σύστημα των ιδίων πόρων των Ευρωπαϊκών Κοινοτήτων (2000/597/ΕΚ, Ευρατόμ). Η απόφαση αυτή θα αρχίσει να ισχύει μόλις ολοκληρωθούν οι διαδικασίες κύρωσης από τα εθνικά κοινοβούλια.

Στην απόφαση αυτή ορίζεται (άρθρο 9) ότι Η Επιτροπή θα πραγματοποιήσει, μέχρι την 1η Ιανουαρίου 2006, μια γενική επανεξέταση του συστήματος ιδίων πόρων που θα συνοδεύεται ενδεχομένως από κατάλληλες προτάσεις, βάσει όλων των σχετικών παραγόντων. Μεταξύ αυτών των παραγόντων, αναφέρεται η δυνατότητα τροποποίησης της δομής των ιδίων πόρων με τη δημιουργία νέων αυτόνομων ιδίων πόρων. Σε δήλωση η οποία συνοδεύει την απόφαση και μετά από σχετικό αίτημα του Κοινοβουλίου, η Επιτροπή ανέλαβε τη δέσμευση να παρουσιάσει τα αποτελέσματα της εξέτασης αυτής πριν από τα τέλη του 2004.

Ένας από τους στόχους θα μπορούσε να είναι η αντικατάσταση του σημερινού συστήματος χρηματοδότησης του προϋπολογισμού της Ευρωπαϊκής Ένωσης από έναν ή περισσοτέρους ευρωπαϊκούς φόρους, χωρίς ναπάρξει πρόσθετη οικονομική επιβάρυνση για τους ευρωπαίους πολίτες. Η Επιτροπή, συνεπώς, θα αντιμετωπίσει ευνοϊκά όλες τις προτάσεις που θαποβάλουν τα κράτη μέλη, οι οποίες θα ευνοήσουν τη συζήτηση για τα θέματα αυτά, όπως οι παρατηρήσεις που έκανε πρόσφατα ο Πρωθυπουργός του Βελγίου όσον αφορά το Ευρωπαϊκό Συμβούλιο του Laeken, στις οποίες αναφέρεται το Αξιότιμο μέλος. Το Κοινοβούλιο εξέφρασε παρόμοια άποψη στο ψήφισμα που εξέδωσε στις 5 Ιουλίου 2001 ως προς την κατάσταση των ιδίων πόρων της Ευρωπαϊκής Ένωσης το 2001.

Στο στάδιο αυτό, η Επιτροπή δεν παρουσίασε επίσημα συγκεκριμένες προτάσεις. Στο πλαίσιο τωνφιστάμενων επαφών μεταξύ της Επιτροπής και των αρχών του κράτους μέλους που ασκεί την Προεδρία του Συμβουλίου της Ένωσης, θα μπορούσε να γίνει ανταλλαγή απόψεων σχετικά με το θέμα αυτό.